Uznesenie Všeobecného súdu zo 14. novembra 2023 – 3M/EUIPO
(vyobrazenie dvoch žiarivo žltých pásov so striebornosivým pásom uprostred s priehľadnými paralelnými šikmými čiarami pretínajúcimi tieto tri pásy)
(vec T-801/22)1
(„Ochranná známka Európskej únie – Prihláška obrazovej ochrannej známky Európskej únie, ktorá vyobrazuje dva žiarivo žlté pásy so striebornosivým pásom uprostred s priehľadnými paralelnými šikmými čiarami pretínajúcimi tieto tri pásy – Absolútny dôvod zamietnutia – Označenie pozostávajúce výlučne z tvaru výrobku potrebného na dosiahnutie technického výsledku – Článok 7 ods. 1 písm. e) bod ii) nariadenia (ES) č. 207/2009 (teraz článok 7 ods. 1 písm. e) bod ii) nariadenia (EÚ) 2017/1001) – Žaloba zjavne bez právneho základu“)
Jazyk konania: angličtina
Účastníci konania
Žalobkyňa: 3M Company (Saint Paul, Minnesota, Spojené štáty) (v zastúpení: T. de Haan a S. Vandezande, avocats)
Žalovaný: Úrad Európskej únie pre duševné vlastníctvo (v zastúpení: V. Ruzek, splnomocnený zástupca)
Predmet veci
Žalobkyňa žalobou podľa článku 263 ZFEÚ navrhuje zrušenie rozhodnutia prvého odvolacieho senátu Úradu Európskej únie pre duševné vlastníctvo (EUIPO) z 11. októbra 2022 (vec R 1151/2018-1)
Výrok
Žaloba sa zamieta.
3M Company a Úrad Európskej únie pre duševné vlastníctvo (EUIPO) znášajú každý svoje vlastné trovy konania.
____________
1 Ú. v. EÚ C 54, 13.2.2023.